- Hindi News
- National
- गुरमेहर मामले में पलटे वीरू, कहा वह सिर्फ मजाक था; गंभीर बोले उसे बोलने का हक, मजाक उड़ाने वाले गलत
गुरमेहर मामले में पलटे वीरू, कहा- वह सिर्फ मजाक था; गंभीर बोले- उसे बोलने का हक, मजाक उड़ाने वाले गलत
डीयू की छात्रा के पोस्ट पर खिलाड़ियों का दंगल
रामजसकॉलेज मेंे विवाद के बाद चर्चा में आई गुरमेहर कौर के समर्थन में क्रिकेटर गौतम गंभीर भी उतर गए हैं। उन्होंने ट्विटर पर वीडियो शेयर कर गुरमेहर को सपोर्ट किया है। वहीं, इस मामले में अपने ट्वीट को लेकर आलोचना झेल रहे वीरेंद्र सहवाग ने सफाई दी है। गुरमेहर के खिलाफ ट्वीट करने वाले पहलवान योगेश्वर दत्त ने भी कहा कि वे उनके खिलाफ नहीं हैं। ज्वाला गुट्टा और महावीर फोगाट भी इस विवाद में उतर गए हैं।
महावीर फोगाट ने गीतकार जावेद अख्तर को ट्विटर पर करारा जवाब दिया। उन्होंने ट्वीट किया- ‘यहां उम्र बीत गई देश को मेडल दिलाने में, और वो एक पल नहीं लगाते अनपढ़ बताने में।’ एक और ट्वीट किया- ‘अपने आप को देश के प्रति समर्पित करने वाले व्यक्ति से ज्यादा ज्ञानी अपनी मातृभमि पर कोई नहीं होता।’
ज्वाला गुट्टा ने ट्वीट कर कहा- ये बात दुखी करती है कि जब कोई शांति की बात करना चाह रहा है, तब लोग पाकिस्तान शब्द पर जोर देकर विवाद पैदा करना चाह रहे हैं। देखकर दुख होता है कि खेल से जुड़ी हस्तियां संदेश को समझे बगैर इस पर प्रतिक्रिया दे रहे हैं। मुझे आजादी के अर्थ को समझने में दिक्कत हो रही है।
लो भाई इन्होंने तो हमारी कीमत भी लगा दी। कल तक हम बहुत ही कम पढ़े-लिखे तो थे ही, आज \\\"दो कौड़ी\\\' के हो गए कितना होता है दो कौड़ी? मैंने देखा नहीं। (यहट्वीट उन्हांेने केआरके के ट्वीट के जवाब में किया)
केआरकेने लिखा था, \\\"फर्जी देशभक्ति दिखाकर सरकारी तलवे चाटने की होड़ मची हुई है। चाहे वो दो कौड़ी के निर्देशक हों, हीरो हो, या फिर कोई और खिलाड़ी हो।\\\'
मैं गुरमेहर के खिलाफ नहीं हूं। मैं उनका सम्मान करता हूं। वह एक शहीद की बेटी हैं। मेरे सिर्फ विचार उनसे अलग हैं। अगर पाकिस्तान हमारे सैनिकों को नहीं मारता है तो कौन मारता है? हम पाकिस्तान के साथ एक जंग लड़ रहे हैं, क्या हम नहीं लड़ रहे हैं?\\\'
दो तिहरे शतक मैंने नहीं बनाए, मेरे बल्ले ने बनाए।
(गुरमेहरके पोस्ट के बाद वीरू ने कागज हाथ में लेकर लगाई तस्वीर में यह लिखा था। सोमवार को इस ट्वीट के बाद उनकी काफी आलोचना हुई थी।)
वह सिर्फ मजाक था। कुछ लोगों ने इसे दूसरे तरीके से ले लिया। मेरा ट्वीट किसी के विचारों के खिलाफ नहीं था। मेरे ट्वीट का मकसद किसी का मजाक उड़ाना नहीं था। सहमति या असहमति इसमें कहीं नहीं थी। उन्हें (गुरमेहर कौर) अपनी बात रखने का पूरा हक है। जिन्होंने उन्हें हिंसा या दुष्कर्म की धमकी दी, इससे बदतर कुछ नहीं हो सकता। सभी को बगैर धमकी और मजाक के अपनी बात रखने का हक है, चाहे वह गुरमेहर कौर हों या फोगाट सिस्टर्स।’
‘मैं इंडियन आर्मी का बहुत सम्मान करता हूं। देश के लिए उनका बलिदान हम सब के बलिदान से कहीं बढ़कर है। हालांकि हाल की घटनाओं ने मुझे बहुत निराश किया है। हम एक ऐसे देश में रह रहे हैं, जहां सभी को अपनी बात कहने की आजादी है। अगर एक बेटी, जिसने जंग में पिता को खोया है और वह जंग को छोड़ शांति की बात करती है, तो उसे पूरा हक है अपनी बात रखने का। यह सही नहीं है कि खुद को देशभक्त साबित करने के लिए एक गुट बना लिया जाए और उसका मजाक उड़ाया जाए। यह जरूरी नहीं है कि सभी उससे सहमत हों। लेकिन उसका मजाक उड़ाना गलत है।’
tgl_Latn sot_Latn hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva